**სრი მულიანი ინდრავატი** (ინდონ. Sri Mulyani Indrawati) (დ. 26 აგვისტო 1962, ბანდარ-ლამპუნგი) — ინდონეზიელი ეკონომისტი და სახელმწიფო მოღვაწე. მსოფლიო ბანკის ჯგუფის აღმასრულებელი დირექტორი. ინდონეზიის ეროვნული განვითარების დაგეგმარების მინისტრი (2004-2005 წწ.), ინდონეზიის ფინანსთა მინისტრი (2005-2010 წწ.). ინდონეზიის ეკონომიკური საკითხების მინისტრ-კოორდინატორი (2008-2009 წწ.).

სრი მულიანი ინდრავატის ხელმძღვანელობით, ინდონეზიის ეკონომიკაში განხორციელდა მთელი რიგი გარდაქმნები, რამაც მნიშვნელოვანი ეკონომიკური ზრდა გამოიწვია და ქვეყანას საშუალება მისცა გადაელახა 2007-2008 წლების აზიის ფინანსური კრიზისი. 2014 წელს ჟურნალმა Forbes-მა, მსოფლიოს ყველაზე გავლენიანი ქალების სიაში შეიყვანა 38-ე პოზიციაზე.

ბიოგრაფია
---------

სრი მულიანი ინდრავატი დაიბადა 1962 წლის 26 აგვისტოს. ქალაქ ტანჯუნგ-კაპანგში (აჟამად ბანდარ-ლამპუნგი, ლამპუნგის პროვინცია, სუმატრა). იგი უმაღლესი სასწავლებლის მასწავლებლის სატმოკოსა და მისი ცოლის რეტნო სრინინგსიჰის მეშიდე შვილი იყო. ისევე როგორც ბევრ იაველს, მასაც გააჩნია სანსკრიტული წარმოშობის სახელი და არ აქვს გვარი.

1986 წელს დაასრულა ინდონეზიის უნივერსიტეტი, ხოლო 1992 წელს მიიღო მაგისტრისა და დოტქრის ხარისხი ურბანა-შამპეინის ილინოისის უნივერსიტეტში. 2001 წელს გაემგზავრა ატლანტაში, სადაც მუშაობდა აშშ-ის საერთაშორისო განვითარების სააგენტოში კონსულტანტად ინდონეზიაში რეგიონალური ავტონომიის განვითარების ხელშემწყობი პროგრამების საკითხებზე. ასევე კითხულობდა ლექციებს ინდონეზიის ეკონომიკაზე, ჯორჯიის უნივერსიტეტრის ენდრიუ იანგის სახელობის პოლიტიკური კვლევების სკოლაში, როგორც მიწვეული პროფესორი. 2002 წლიდან 2004 წლამდე ეკავა საერთაშორისო სავალუტო ფონდის აღმასრულებელი დირექტორის თანამდებობა და წარმოადგენდა სამხრეთ-აღმოსავლეთ აზიის 12 ქვეყნის ეკონომიკას. 

2005 წელს პრეზიდენტმა სუსილო ბამბანგ იუდოიონომ დანიშნა ინდონეზიის ფინანსთა მინისტრად. ახალი თანამდებობის დაკავების შემდეგ მისი ერთ-ერთი პირველი ნაბიჯი იყო საგადასახადო და საბაჟო ორგანოების რეფორმა, ისევე როგორც ამ ორგანოებში კორუფციის წინააღმდეგ ფართომასშტაბიანი ბრძოლის დასაწყისი. მისმა რეფორმებმა დადებითი შეფასებები დაიმსახურა. მან ასევე გაზარდა პირდაპირი ინვესტიციების ნაკადი ქვეყანაში, თუ 2004 წელს იგი შეადგენდა 4,6 მლრდ დოლარს, 2005 წელს მისმა მაჩვენებელმა 8,9 მლრდ დოლარს მიაღწია. 

2006 წელს ჟურნალმა Euromoney-მ მულიანი წლის ფინანსთა მინისტრად დაასახელა. 

2007 წელს ეკონომიკურმა ზრდამ 6,6 % შეადგინა, რაც საუკეთესო მაჩვენებელი გახდა 1997 წლის აზიის ფინანსური კრიზისის შემდეგ. მიუხედავად იმისა, რომ მომდევნო წელს მსოფლიო ეკონომიკური კრიზისის გამო ქვეყნის ეკონომიკა 6 %-ით დაეცა, მულიანი ფინანსთა მინისტრის თანამდებობას ინარჩუნებს. 2008 წლის ივლისში დამატებით დანიშნეს ეკონომიკის საკითხების მინისტრ-კოორდინატორად.

2008 წელს ჟურნალმა Forbes-მა იგი ინდონეზიაში ყველაზე გავლენიან ქალად დაასახელა, ხოლო მსოფლიოს მასშტაბით მას 23-ე პოზიცია მიანიჭა. ამ დროისათვის ქვეყნის სავალუტო რეზერვმა ისტორიულ მაქსიმუმს მიაღწია და გახდა 50 მლრდ დოლარი, ასევე განახევრდა ქვეყნის საგარეო ვალი. ასევე გადაიხედა სახელმწიფო მოსამსახურეების ეკონომიკური სტიმულაციის სისტემა.

2007 და 2008 წელს სრი მულიანი ინდრავატი გაზეთმა Emerging Markets-მა აზიის წლის ფინანსთა მინისტრად დაასახელა. 

2009 წელს, პრეზიდენტ სუსილო ბამბანგის პრეზიდენტის თანამდებობაზე მეორედ არჩევის შემდეგ, მულიანი შევიდა მის კაბინეტში. ამავე წელს ინდოეთის ეკონომიკა გაიზარდა 4,5 %-ით. ინდონეზია ჩინეთთან და ინდონეზიასთნ ერთდ გახდა ის ქვეყანა რომლის ეკონომიკურმა მაჩვენებელმა 4 %-ს გადააჭარბა.

2010 წლის 5 მაისს დანიშნეს მსოფლიო ბანკის ჯგუფის აღმარულებელ დირექტორად. იგი პასუხისმგებელია ლათინური ამერიკის, კარიბის აუზისა და აღმოსავლეთ აზიის 74 ქვეყნის ეკონომიკაზე.

პირადი ცხოვრება
---------------

სრი მულიანი ინდრავატი დაქორწინებულია ეკონომისტ ტონი სუმარტონოზე, მათ ჰყავთ სამი შვილი.

სქოლიო
------

1. ↑
2. ↑
3. ↑
4. ↑
5. ↑  „Editorial: The Indonesian ‘tragedy’". *The Jakarta Post*. Jakarta. 2010-05-05. დაარქივებულია ორიგინალიდან — 2010-05-10.
6. ↑  Colebatch, Tim (2008-08-05). „Asia's shining example". *The Age (Australia)*.
7. ↑  „Indonesia finance minister resigns for World Bank post". *BBC News*. 2010-05-05.
8. 1 2 3  Honorine, Solenn; George Wehrfritz (2009-01-10). „‘As Good As It Gets’". *Newsweek*.
9. ↑  The World's 100 Most Powerful Women. Forbes. ციტირების თარიღი: 2014-06-24.
10. ↑  Sanskrit Dictionary for Spoken Sanskrit. Cologne Digital Sanskrit Lexicon project.  დაარქივებულია ორიგინალიდან — 2010-05-05. ციტირების თარიღი: 2010-05-15.
11. ↑  Who's Who. The Jakarta Post.  დაარქივებულია ორიგინალიდან — 2010-02-24. ციტირების თარიღი: 2010-05-13.
12. ↑  Budi, Chandra (2010-05-06). „Sri Mulyani dan Modernisasi Pajak". *Jawa Pos*. Surabaya. დაარქივებულია ორიგინალიდან — 2016-10-23.
13. ↑  „United Indonesia Cabinet 2009–2014". *The Jakarta Post*. Jakarta. 2009-10-22. p. 3.
14. ↑  „A Reformer Leaves Jakarta". *Wall Street Journal*. 2010-05-13.
15. ↑  Leahy, Christ (სექტემბერი, 2006). „Minister of Finance of the year 2006: Dr Sri Mulyani Indrawati". *Euromoney*. შეამოწმეთ თარიღის პარამეტრი `|date=`-ში (დახმარება)
16. ↑  „Sri Mulyani named coordinating minister". *The Jakarta Post*. Jakarta. 2008-07-06.
17. ↑  „The 100 Most Powerful Women – #23 Sri Mulyani Indrawati". *Forbes*. 2008-08-27.
18. ↑  „Mulyani, Asia's best finance minister two years in a row". *The Jakarta Post*. Jakarta. 2009-10-14. დაარქივებულია ორიგინალიდან — 2010-03-25.
19. ↑  Parson, Nick (2008-10-10). „Finance Minister of The Year, Asia 2008". *Emerging Markets*. დაარქივებულია ორიგინალიდან — 2016-03-07.
20. ↑  Unditu, Aloysius; Sandrine Rastello (2010-05-05). „Indonesia’s Sri Mulyani Given Top World Bank Role". *BusinessWeek*.
21. ↑  Mealey, Elizabeth; Carl Hanlon (2010-05-04). „World Bank Group President Zoellick Appoints Indonesian Finance Minister, Sri Mulyani Indrawati, as Managing Director". *World Bank Group – Press Release*. დაარქივებულია ორიგინალიდან — 2018-05-23. ციტირების თარიღი: 2020-02-25.
22. ↑  „Sri Mulyani Ekonom Pasar Yang Kian Mapan". *Berita Sore*. 2009-10-22. დაარქივებულია ორიგინალიდან — 2011-08-12. ციტირების თარიღი: 2014-08-20.
23. ↑  „Keluarga Menkeu Sri Mulyani di Tengah Terpaan Kasus Century". *Jawa Pos*. Surabaya. 2009-12-15. დაარქივებულია ორიგინალიდან — 2016-03-04.